Държавен вестник, бр. 58, 2025 г., стр. 54

СТР.  54	
Д Ъ Р Ж А В Е Н  В Е С Т Н И К 	
БРОЙ  58
2. да осигурява занятията по подготовката 
на взвода;
3. да знае името, презимето, фамилията, 
годината на раждане, професията преди воен­
ната служба, семейното положение, местожи­
веенето на подчинените му военнослужещи;
4. да познава личностните особености на 
характера на подчинените му военнослужещи;
5. да контролира изпълнението на служеб­
ните задължения от командирите на отделения 
и от личния състав на взвода;
6. да познава и да поддържа в изправност 
отбранителните продукти на взвода и да следи 
за тяхната наличност;
7. да проверява оръжието;
8. да докладва на командира на взвода за 
потребностите на военнослужещите от взвода;
9. да води нарядния списък на взвода (при­
ложение № 19);
10. да знае къде се намират и какво правят 
неговите подчинени.
Командир на отделение (екипаж, разчет)
Чл. 230. (1) Командирът на отделението 
(екипажа, разчета) е подчинен на командира 
на взвода и на неговия заместник.
(2) Командирът на отделението е непос­
редствен началник на личния състав на от­
делението (екипажа, разчета).
Чл. 231. Командирът на отделението освен 
общите задължения на командирите (начал­
ниците) е длъжен:
1. да провежда занятия по подготовката с 
личния състав на отделението;
2. да знае името, презимето, фамилията, 
годината на раждане, професията преди воен­
ната служба, семейното положение, местожи­
веенето на подчинените му военнослужещи;
3. да познава личностните особености на 
характера на подчинените му военнослужещи;
4. да познава материалната част, правилата 
за експлоатация и съхраняване на въоръ­
жението и ППС на отделението и лично да 
проверява тяхната готовност за използване;
5. да изгражда строеви навици, физическа 
издръжливост и грижливо отношение към 
въоръжението, ППС, учебно-материалната 
база, съоръженията и другата техника у под­
чинените си;
6. да се грижи за подчинените си и да знае 
техните интереси и потребности;
7. да развива у подчинените си чувство за 
войнско другарство;
8. да докладва на командира на взвода за 
случаите на заболяване и исканията на под­
чинените, за извършените от тях нарушения, 
както и за случаите на липса или неизправност 
на отбранителните продукти;
9. да контролира спазването на военната 
дисциплина, вътрешния ред в отделението, 
спазването на правилата за лична хигиена, 
носенето на униформеното облекло и снаря­
жението;
10. да проверява своевременното сдаване 
на боеприпасите и гилзите от личния състав 
на отделението след занятията по огнева 
подготовка, както и да не допуска бойни и 
халосни патрони, гранати, запалки и взривни 
вещества да остават у подчинените му;
11. да знае къде се намират и какво правят 
подчинените му;
12. да преглежда ежедневно и да поддържа 
в ред и изправност отбранителните продукти 
на отделението.
Санитарен инструктор
Чл. 232. (1) Санитарният инструктор е 
подчинен на началника на медицинския пункт 
във военното формирование, а по команд­
ната йерархия – и на командирите на роти 
(батареи, звена), към които се води, съгласно 
длъжностното разписание. 
(2) Санитарният инструктор отговаря за 
спазването на хигиенните изисквания в 
медицинския пункт и ротата (батареята) на 
военното формирование, към която се води, 
съгласно длъжностното разписание.
Чл. 233. Санитарният инструктор е длъжен:
1. да взема проби и да ги предава на органите 
за контрол на качеството на питейната вода;
2. да оказва първа медицинска помощ на 
заболелите (ранените) до пристигането на 
лекаря или до изпращането им във ВМА или 
в съответната МБАЛ;
3. да отвежда лично спешните случаи при 
лекаря, като за това незабавно съобщава на 
непосредствения началник на заболелия;
4. да контролира спазването на хигиенните 
изисквания в помещенията и санитарните 
възли във военното формирование, към което 
се води, съгласно длъжностното разписание;
5. да участва в занятията по подготовката 
на ротата (батареята) по своята специалност.
Задължения на войника
Чл. 234. Войникът е непосредствено подчи­
нен на командира на отделението (екипажа, 
разчета).
Чл. 235. Освен общите задължения на 
военнослужещите войникът е длъжен:
1. да изучава уставите на въоръжените 
сили на Република България;
2. да изпълнява служебните си задължения 
в съответствие с изискванията на регламен­
тиращите документи;
3. да познава и поддържа в изправност 
числящото му се въоръжение, ППС, учеб­
но-материалнатата база, съоръженията и 
другата техника;
4. да уважава командирите (началниците) 
и старшите, строго да спазва правилата за во­
енна вежливост и етични норми на поведение;
5. да се закалява и да укрепва физически 
и психически;